**Likumprojekta „Grozījumi Latvijas Administratīvo pārkāpumu kodeksā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Latvijas Administratīvo pārkāpumu kodeksā” (turpmāk – projekts) ir Satiksmes ministrijas iniciatīva un ir izstrādāts, lai uzlabotu administratīvās atbildības tiesisko regulējumu jūrniecības apakšnozarē, pamatojoties uz valsts akciju sabiedrības „Latvijas Jūras administrācija” (turpmāk – Jūras administrācija) identificētajām problēmām šajā jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Latvijas Administratīvo pārkāpumu kodeksā (turpmāk – APK) visā tekstā lietotais Nacionālo bruņoto spēku vienības nosaukums „Jūras spēki” neatbilst pašreizējam šīs vienībasnosaukumam. Projekts redakcionāli precizē APK, aizstājot vārdus „Jūras spēku” ar vārdiem „Jūras spēku flotiles” (pašreizējais vienības nosaukums).2) APK 1151.pantā paredzēta administratīvā atbildība par atsevišķu kuģniecībā noteikto ziņošanas pienākumu nepildīšanu. Minētais pants pieņemts 2008.gada 3.jūlija likuma redakcijā, kas stājās spēkā 2008.gada 7.augustā, un šobrīd tas neaptver visus gadījumus, kas ir saistīti ar normatīvajos aktos noteikto ziņošanas pienākumu nepildīšanu kuģniecībā.Saskaņā ar Ministru kabineta 2012.gada 15.maija noteikumiem Nr.339 „Noteikumi par ostu formalitātēm” (turpmāk – MK noteikumi Nr. 339) ziņošanas pienākums izpaužas kā noteiktas informācijas iesniegšana par kuģi Kuģu satiksmes uzraudzības un informācijas datu apmaiņas sistēmā (turpmāk-nacionālā SSN sistēma) vai izmantojot citus saziņas līdzekļus. Nacionālās SSN sistēmas darbību nosaka Ministru kabineta 2009.gada 4.augusta noteikumi Nr.857 „Kārtība, kādā nodrošināma sakaru tīklu darbība Kuģu satiksmes uzraudzības un informācijas datu apmaiņas sistēmas ietvaros” (turpmāk – MK noteikumi Nr. 857). Normatīvajos aktos noteiktās informācijas iesniegšana nacionālajā SSN sistēmā nodrošina, ka attiecīgās kompetentās valsts iestādes ir informētas par kuģi un pārvadājamo kravu. Minētās informācijas pieejamības mērķis ir veicināt kuģošanas drošību, nodrošinot cilvēku veselībasun dzīvības, kā arī vides aizsardzību. Pamatojoties uz saņemto informāciju, attiecīgās iestādes var īstenot dažāda veida kontroles (piemēram, robežkontrole, muitas kontrole, veterinārā, fitosanitārā, pārtikas nekaitīguma, nepārtikas preču drošuma, kvalitātes un klasifikācijas kontrole robežšķērsošanas vietās). Turklāt, nacionālajā SSN sistēmā iesniegtā informācija tiek nodota apmaiņai ar kuģošanas informāciju Eiropas Kopienas sistēmā (turpmāk-EK SSN sistēma), kas ir izveidota, lai paaugstinātu kuģošanas drošību un efektivitāti, uzlabojot iestāžu gatavību reaģēt uz incidentiem un negadījumiem jūrā (ieskaitot meklēšanas un glābšanas operācijas), un veicinātu kuģu izraisītā piesārņojuma efektīvāku novēršanuun noteikšanu. Tāpēc gadījumā, ja nacionālajā SSN sistēmā iesniegtā informācija ir nepareiza, tāda informācija arī tiek nodota EK SSN sistēmai. Tāpēc ir svarīgi iesniegt nacionālajā SSN sistēmā korektu informāciju noteiktā termiņā. Taču praksē konstatēti gadījumi, kad šāda prasība netiek izpildīta. MK noteikumu Nr. 857 38.1 punktā ir noteikts, ka par kuģošanas informācijas savlaicīgu iesniegšanu nacionālajā SSN sistēmā un par nacionālajā SSN sistēmā iesniegtās informācijas pareizību ir atbildīgs informācijas iesniedzējs normatīvajos aktos noteiktajā kārtībā. Taču normatīvie akti pašreiz nenosaka atbildību par šo prasību neievērošanu.MK noteikumi Nr. 339 paredz konkrētos gadījumos informāciju sniegt kompetentajām institūcijām, izmantojot jebkurus pieejamos saziņas līdzekļus, nevis iesniedzot šo informāciju nacionālajā SSN sistēmā. Ziņošanas pienākumi kuģniecībā minēti arī citos normatīvajos aktos, piemēram, ziņošana par jūras negadījumu (Jūrlietu pārvaldes un jūras drošības likuma 50.1 pants). Tāpēc nepieciešams paredzēt administratīvo atbildību arī par citas normatīvajos aktos noteiktās informācijas nesniegšanu, kas nav saistīta ar SSN sistēmu.Ar projektu APK 115.1 pants tiek izteikts jaunā redakcijā, paredzot administratīvo atbildību gan par normatīvajos aktos noteiktās informācijas neiesniegšanu nacionālajā SSN sistēmā, gan par citas informācijas nesniegšanu. Šādi vienā pantā tiek ietverti visi ziņošanas pienākumi kuģniecībā (arī APK 115.1 pantā līdz šim jau noteiktie ziņošanas pienākumi). Projekts saglabā līdzšinējo APK noteikto administratīvā soda veidu – naudas sodu.Administratīvi sodīt būs iespējams gan fizisku, gan juridisku personu. Atbilstoši APK 226.1 pantam un APK 226.2 pantam izskatīt APK 115.1 pantā minēto administratīvo pārkāpumu lietas un uzlikt administratīvos sodus varēs Nacionālo bruņoto spēku Jūras spēku flotiles Krasta apsardzes dienests un Valsts robežsardze.APK 115.1 pants līdz šim noteica, ka tas neattiecas uz atpūtas kuģiem iekšējos ūdeņos. Atpūtas kuģis tiek definēts APK 115.pantā, kurā ir atsauce uz APK 115.1 pantu. Taču APK 115.1 pants jau pēc būtības paredz atbildību tikai par to, kas kā pienākums konkrētiem kuģiem noteikts normatīvajos aktos (proti, ja kādai kuģu kategorijai normatīvajos aktos nav noteikts pienākums sniegt konkrētu informāciju, tad APK 115.1 pants nebūs piemērojams). Turklāt pašreiz spēkā esošie MK noteikumi Nr. 339 konkrētus ziņošanas pienākumus paredz arī atpūtas kuģiem.Atbilstoši plānotajiem grozījumiem APK 115.1 pantā, projekts paredz izdarīt grozījumus arī APK 115.panta otrajā daļā, izslēdzot no tās atsauci uz APK 115.1 pantu. 3) APK 116.pants paredz administratīvo atbildību par kuģu ekspluatācijas noteikumu pārkāpšanu. Minētais pants pieņemts 2008.gada 3.jūlija likuma redakcijā, kas stājās spēkā 2008.gada 7.augustā. Lai arī minētajā pantā ietvertā administratīvā atbildība attiecināma uz katru Latvijas kuģi, tomēr šā panta izstrādes gaitā, nosakot naudas soda apmēru, tika vērtēta administratīvās atbildības piemērošana tikai starptautiskajā kuģošanā iesaistītajiem jūras kuģiem. Taču līdzšinējā praksē minētais pants un tajā ietvertā administratīvā atbildība vairāk tiek piemērota tieši vietējā kuģošanā iesaistītajiem kuģiem, attiecībā pret kuriem šajā pantā ietvertā sākotnējā sankcija (naudas sods) atzīstama par nesamērīgu. Piemēram, viens no vietējā kuģošanā iesaistītajiem kuģiem atbilstoši Jūras kodeksa 8.panta otrās daļas 1. punkta a) apakšpunktam, ir izbraukuma kuģis, kas pārvadā mazāk par 12 pasažieriem. Turklāt minētais APK pants tiek piemērots arī zvejas laivām. Līdz ar to praksē secināts, ka minimālais naudas soda apmērs varētu būt mazāks, lai būtu iespēja piemērot samērīgu soda sankciju mazākiem kuģiem.Projekts paredz grozījumus APK 116.panta daļu sankcijās, samazinot minimālo naudas soda apmēru gan fiziskajām, gan juridiskajām personām. Līdzīgi projekts samazina minimālā naudas soda apmēru arī APK 116.3 pantā.4) APK 257.pants paredz mantu un dokumentu izņemšanu, ko var veikt Jūras administrācijas direktora pilnvarotas personas, taču šādas darbības neatbilst speciālajos normatīvajos aktos noteiktajai Jūras administrācijas kompetencei. Projekts precizē pantu, izslēdzot vārdus „Latvijas Jūras administrācijas direktora pilnvarotas amatpersonas”.5) APK 299.2 panta pirmās daļas 2. un 3.punkts paredz, ka līdz naudas soda par administratīvo pārkāpumu jūras transportā samaksai Jūras administrācija:-neveic tāda kuģa kārtējo apskati, kurš atrodas pārkāpuma izdarītāja pārvaldībā vai ar kuru izdarīts pārkāpums;-nereģistrē kuģi, kurš atrodas pārkāpuma izdarītāja pārvaldībā vai ar kuru izdarīts pārkāpums. APK 299.2 panta pirmās daļas 3. punktā noteiktais ierobežojumu uzskaitījums ir nepilnīgs. Praksē konstatēts, ka ir iespējami gadījumi, kad pārkāpējs, nesamaksājot naudas sodu, vēlētos izslēgt kuģi no Latvijas Kuģu reģistra vai reģistrēt kuģim īpašuma tiesību maiņu (tādējādi, iespējams, vēloties turpināt likumpārkāpumus jau kā cits kuģa īpašnieks). Līdz ar to būtu jānosaka ierobežojumi arī attiecībā uz šādām darbībām ar kuģi Latvijas Kuģu reģistrā, t.i., kuģa īpašuma tiesību maiņas gadījumā vai kuģa izslēgšanas no Latvijas Kuģu reģistra gadījumā.Projekts precizē APK 299.2 panta pirmās daļas 3.punktu, nosakot, ka līdz naudas soda par administratīvo pārkāpumu jūras transportā samaksai Jūras administrācija nereģistrē, neizslēdz no Latvijas Kuģu reģistra, nereģistrē kuģa īpašuma tiesību maiņu kuģim. Projekts no APK 299.2 panta pirmās daļas 2. un 3.punkta izslēdz vārdus “vai ar kuru izdarīts pārkāpums”, ievērojot Satversmes tiesas 2013.gada 24.oktobra spriedumu lietā Nr.2012-23-01 (ar ko tika noteikts, ka gadījumos, kad administratīvo pārkāpumu nav izdarījis pats transportlīdzekļa īpašnieks, dažādu liegumu noteikšana darbībām ar administratīvo pārkāpumu izdarījušo transportlīdzekli neatbilst samērīguma principam). Projekts precizē APK 299.2 panta pirmās daļas 2.un 3.punktu, paredzot, ka šajos punktos noteiktos ierobežojumus attiecina uz kuģi, kas ir pārkāpuma izdarītāja īpašums vai atrodas tā pārvaldībā.Ar APK 299.2 panta pirmās daļas 2. un 3.punktā ietverto jēdzienu “kuģa pārvaldība” saprotams tiesiskais pamats, uz ko pamatojoties persona kuģi lieto un atbild par to, piemēram, tas var būt kuģa berbouta fraktēšanas līgums vai kuģa menedžmenta līgums.  |
| 3.  | Projekta izstrādē iesaistītās institūcijas | Jūras administrācija, Nacionālo bruņoto spēku Jūras spēku flotiles Krasta apsardzes dienests.Projekts 2014.gada 23.janvārī izskatīts Tieslietu ministrijas pastāvīgajā APK darba grupā, piedaloties Satiksmes ministrijas, Jūras administrācijas un Nacionālo bruņoto spēku Jūras spēku flotiles Krasta apsardzes dienesta pārstāvjiem. |
| 4.  | Cita informācija. | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Personas, kas iesniedz informāciju nacionālajā SSN sistēmā. Latvijas karoga kuģu īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts precizē tos administratīvos pārkāpumus, par kuriem paredzēta administratīvā atbildība, t.i., projekts paplašina to neziņošanas gadījumu skaitu, par kuru neievērošanu turpmāk personu varēs saukt pie administratīvās atbildības. Projekts saistībā ar kuģa ekspluatācijas noteikumu pārkāpšanu un Jūras administrācijas darbības traucēšanu nosaka mazāku naudas soda minimālo apmēru. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
| 7. Cita informācija | Ieņēmumu apjomu no paredzētajiem naudas sodiem (par administratīvajiem pārkāpumiem) nav iespējams prognozēt.2013.gadā Nacionālo bruņoto spēku Jūras spēku flotiles Krasta apsardzes dienests uzlika naudas sodus Ls 14900 apmērā (21 158 euro), no tiem samaksāti valsts budžetā Ls 1900 apmērā (2698 euro). |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās Jūras administrācija un Nacionālo bruņoto spēku Jūras spēku flotiles Krasta apsardzes dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3.  | Cita informācija | Nav. |

Satiksmes ministrs A. Matīss

Vīza:

valsts sekretārs K. Ozoliņš

11.07.2014. 14:30

1496

Laima Rituma,

67028198,

laima.rituma@sam.gov.lv

Jana Jankoviča,

67062133,

jana.jankovica@lja.lv